I juni deltok hun i National Inter-State Championships, som teller som nasjonalt mesterskap i India, og vant der 200 og 400 meter. Hun deltok i U20-VM i friidrett 2018, og vant der 400 meter, og India kom på fjerdeplass på 4 x 400 meter stafett. I Asialekene 2018 satte hun ny indisk rekord på 400 meter i innledningsheatet, med 51,00 sekunder, og hun forbedret denne rekorden til 50,79 sekunder i finalen, der hun kom på andreplass bak Salwa Eid Naser fra Bahrain. Hun deltok også på 200 meter, men ble der diskvalifisert i semifinalen for tyvstart. India vant 4 x 400 meter under Asialekene, med Das på laget, og hun deltok også på Indias lag som fikk sølv på 4 x 400 meter stafett mix.